Nadi Rasa Banjar
Wednesday, November 13, 2013
Sajak/ Puisi Tunggul Japok
Tomyam ....... Ku
amun katuju asa kapingin marasani tomyam ulahan saurang cubaakan ha..... nah resipinya....
Napa bahan2 nya
1. Hayam satangah ikung
2. Bawang putih 2 ulas
3. Bawang ganal 2 bigi
4. Lumbuk parawet 8 bigi
5. Daun limau purut 6 halai
6. Balinjan ganal(tomato) 4 bigi
7. Limau kasturi 3 bigi
8. Sarai 3 tampaha ( batang)
9. Lalapannya napa nang kita katuju, jagung anum, bunga kolbis, dlln...
10. Uyah (garam)
11. Halia
Kayapa maulah.
Tumis bawang putih, sarai awan halia (aci katuk jadiam).. masukakan hayam nang hudah di cancang sasadang ganal nya (suka hati andika) di tumis sampai takarucut saikit hayam tu. Amun hudah tatak balinjan ganal tu tih balah 4 campur ka hayam tadi, masukakan jua lumbuk parawet tik di katuk2 haja jua.. amun handak padas di banyaki, mun ada kakanakan di kurangi (suka hati andika) di jarang satumat andaki banyu suka hati ai jua kyapakah banyaknya agak ha saurang. mun hudah andaki daun limau purut, masukakan banyu limau kasturi nang hudah di parah... pandudian andaki bawang ganal nang hudah dilalap awan perisa... andaki uyah secukup rasa hanyar andaki lalapan nang ada tadi... panas2 bapahong di hidangakan... nyaman di hirup.
Selamat mancuba. Barelaan
Tuesday, November 12, 2013
Pantun Hagan Bangsa Ku BANJAR
- Hagan Bangsa Ku Banjar
-
- Karita kuda masuk ka lubuk
- malukah umpat awan mamarina
- harta ada duit bakapok
- basurah harat muha paruna
-
- Malukah umpat awan mamarina
- kali bapanting didalam huma
- basurah harat muha paruna
- misai mamanting kda baguna
-
- Kali bapanting dalam huma
- ikan baung kana lukah
- misai mamanting kada baguna
- amun basaung tabawa bukah
-
- Ikan baung kana lukah
- haruan suka bawah jambatan
- amun basaung tabawa bukah
- bamaluan andika awan bubuhan
-
- Haruan suka bawah jambatan
- katak dikait hagan unjunan
- bamaluan andika awan bubuhan
- madam tulak jangan bulikan
-
- Katak dikait hagan unjunan
- ikan sapat diulah wadi
- madam tulah jangan bulikan
- ditampat baru maulah budi
-
- Iwak sapat diulah wadi
- dirandang Diyang siang ari
- ditampat baru baulah budi
- diganang urang bila mati
-
- Dirandang Diyang siang ari
- kaina dimakan awan nasi
- diganang urang bila mati
- Paruna bangsa banjar sejati
-
- mairah98 0700180309h
- Barelaan
Monday, November 11, 2013
Sajak/Puisi Bapasan Umak
Sunday, November 10, 2013
Sajak/Puisi Pangantinan....
Puisi Pangantinan
bila aroh hanyar banyala
ari ni ari bamula pangantinan
manyambalih hayam patang nya...makan gangan waloh
sambal tumis bilis
maambil pinggan awan kawanan
rata kaliling kampong....maintai babinian sasambilan
lampu gas mainjammai jua
dua tiga uting yang harat2
manganti mintolnya, maisie minyaknya... ...
mahidupakan ...dikumpa kuat2
tahan tangah malam
panangah imbah sudah manyanging hayam
main terup kaling pang sampai pagi
mata ganal haja..kopi pakat awan akar pinang
lampu gas kada manyala lagi
utuh yang manjaga kadada lagi
taguringan janak dibarumahan
mangaroh bamimpi kawin sauting lagi
kada bangun2 kanyamanan bamimpi
sampai pagi
Mairah98/msj 1111130800h
barelaan
Saturday, November 9, 2013
Sajak/Puisi Hayam
Friday, November 8, 2013
Sajak/ Puisi Pamugaan.....
Bujur kalo Dangsanak...................
jav_Latn eng_Latn min_Latn kmb_Latn bjn_Latn bjn_Latn bjn_Latn zsm_Latn bjn_Latn bjn_Latn min_Latn bjn_Latn bjn_Latn min_Latn bjn_Latn sun_Latn ace_Latn bjn_Latn bjn_Latn bjn_Latn eng_Latn bjn_Latn bjn_Latn unk bjn_Latn bjn_Latn bjn_Latn bjn_Latn unk bjn_Latn bjn_Latn bjn_Latn bjn_Latn unk bjn_Latn bjn_Latn bjn_Latn bjn_Latn unk bjn_Latn bjn_Latn bjn_Latn bjn_Latn unk bjn_Latn bjn_Latn bjn_Latn bjn_Latn unk bjn_Latn bjn_Latn ind_Latn bjn_Latn unk bjn_Latn min_Latn bjn_Latn bjn_Latn unk min_Latn bjn_Latn bjn_Latn bjn_Latn unk deu_Latn ilo_Latn eng_Latn min_Latn eng_Latn min_Latn ban_Latn bjn_Latn kin_Latn bjn_Latn tgl_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn lim_Latn ilo_Latn eng_Latn sun_Latn eng_Latn bjn_Latn bjn_Latn